బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
రైతును దెబ్బతీస్తున్న'మార్కెట్ పన్ను'
జీఎస్టీ అమల్లో ఉన్నప్పటికీ.. రాష్ట్రాలు మార్కెట్ పన్ను విధించడాన్ని కొనసాగించవచ్చని కేంద్ర న్యాయ మంత్రిత్వశాఖ అభిప్రాయపడింది. ఈ విషయమై కేంద్ర ఆర్థిక మంత్రిత్వశాఖ అడిగిన ఒక ప్రశ్నకు న్యాయశాఖ ఈ విధంగా సమాధానమిచ్చింది.
TNN | Updated:
May 19, 2018, 02:10PM IST
రైతును దెబ్బతీస్తున్న'మార్కెట్ పన్ను'
జీఎస్టీ అమల్లో ఉన్నప్పటికీ.. రాష్ట్రాలు మార్కెట్ పన్ను విధించడాన్ని కొనసాగించవచ్చని కేంద్ర న్యాయ మంత్రిత్వశాఖ అభిప్రాయపడింది. ఈ విషయమై కేంద్ర ఆర్థిక మంత్రిత్వశాఖ అడిగిన ఒక ప్రశ్నకు న్యాయశాఖ ఈ విధంగా సమాధానమిచ్చింది. జీఎస్టీ అనేది దేశవ్యాప్తంగా అమలవుతున్న ఏకపన్ను విధానం. ఇందులో 17 రకాల పరోక్షపన్నులు; కేంద్ర, రాష్ట్రాలు విధించే 23 రకాల సెస్సులు కలిపి ఉన్నాయి. కానీ. ఇందులో మార్కెట్ (మండీ) పన్నును కలపలేదని న్యాయశాఖ తెలిపింది.
రాష్ట్రాలు విధించే ఇతర సెస్సులు వచ్చినట్లుగా మార్కెట్ పన్ను జీఎస్టీలో విలీనం కానందున, రాష్ట్రాలు మార్కెట్ పన్ను విధించే అవకాశముందని న్యాయ మంత్రిత్వ శాఖ అభిప్రాయమని.. ప్రభుత్వ సీనియర్ అధికారి ఒకరు చెప్పారు. వ్యవసాయ ఉత్పత్తులపై ఒక్కో రాష్ట్రంలో ఒక్కో పన్ను విధానం అమలవుతుందని ఆయన అన్నారు. అయితే.. రాష్ట్రాలు ఎస్‌జీఎస్టీకి సవరణ తెచ్చి, మార్కెట్ పన్నును రద్దు చేయవచ్చని ఆ అధికారి వివరించారు.
మార్కెట్ పన్ను అనేది.. వ్యవసాయ ఉత్పత్తుల అమ్మకాలు, కొనుగోళ్లపై విధించే ఫీజు. వ్యవసాయ టోకు మార్కెట్ నిర్వహణ వ్యయాన్ని తట్టుకునేందుకు రైతులపై ఈ పన్ను విధిస్తున్నారు. అలాంటి మార్కెట్‌లో రైతులకు మెరుగైన గిట్టుబాటు ధర లభిస్తుందనే అభిప్రాయం కూడా ఉంది. ‘మామాలుగా అయితే, ఒక రాష్ట్రంలో ఒకలా మరో రాష్ట్రంలో మరోలా పన్ను విధానం లేకపోవడమే మంచిది. దేశవ్యాప్తంగా అన్ని పన్నులు ఒకే విధంగా ఉండాలి. కానీ, ఒక్కో రాష్ట్రంలో ఒక్కో విధంగా పన్నుల విధానం అమల్లో ఉండటంతో.. ఈ లక్ష్యాన్ని సాధించడం కష్టమే అవుతుందని డెలాయిట్ ఇండియా సీనియర్ డైరెక్టర్ ఎం.ఎస్. మణి అన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.